**III. OŠ Bjelovar**

**Šk. god.: 2023./24.**

**Učiteljice: Martina Matoničkin, Nina Verčević**

**Elementi vrednovanja i** **načini i metode vrednovanja i kriteriji ocjenjivanja - PRIRODA (5. i 6. razred) i BIOLOGIJA (7. i 8. razred)**

1) U predmetu Priroda primjenjuju se ***dva elementa vrednovanja***:

|  |  |
| --- | --- |
| **Usvojenost prirodoslovnih koncepata** | obuhvaća znanja svih kognitivnih razina koja je učenik stekao u skladu s definiranim ishodima kurikuluma bez obzira na način provjeravanja znanja (usmeno ili pisano) |
| **Prirodoznanstvene kompetencije** | vrednuju se stečene vještine i prate se učenikove aktivnosti tijekom rada i njihov rezultat |

U predmetu Biologija primjenjuju se ***dva elementa vrednovanja***:

|  |  |
| --- | --- |
| **Usvojenost bioloških koncepata** | obuhvaća znanja svih kognitivnih razina koja je učenik stekao u skladu s odgojno-obrazovnim ishodima definiranim u kurikulumu bez obzira na način provjeravanja znanja (usmeno ili pisano) |
| **Prirodoznanstvene kompetencije** | vrednuju se vještine i sposobnosti koje je učenik stekao te praktična primjena teoretskoga znanja i praćenje njegovih aktivnosti i/ili rezultata tih aktivnosti |

U **zaključnoj ocjeni** podjednak udio čine ocjene iz oba elementa vrednovanja. U obzir se uzimaju i **bilješke o napredovanju učenika** i učenikovom odnosu prema radu. Zaključna ocjena na kraju nastavne godine je sumarna procjena elemenata temeljnih kompetencija i ne mora biti jednaka aritmetičkoj sredini pojedinačnih ocjena, ali može biti tijekom zaključivanja više ocjene učeniku, a temelji se na svim ocjenama i opisnom praćenju od rujna do lipnja.

2) ***Načini i metode vrednovanja i kriteriji ocjenjivanja***

VREDNOVANJE NAUČENOG (SUMATIVNO)  – rezultira ocjenom

a) element Usvojenost prirodoslovnih koncepata (bioloških koncepata)

* ***USMENO ispitivanje***

- provodi se dva puta tijekom nastavne godine

- učenik po potrebi i vremenskim mogućnostima može usmeno odgovarati za ocjenu više puta u polugodištu

- učenik može biti usmeno ispitan za ocjenu bez najave i ukoliko je isti dan pisao jednu pisanu provjeru znanja

- učenik se može ispričati od ispitivanja ukoliko je isti dan već usmeno odgovarao i pisao pisanu provjeru znanja ili ako ima neki drugi opravdani razlog, a isprika se upisuje u bilješke

- usmeno se ispitivanje može planirati na svakom satu bez obaveze najave, učenik odgovara na 5-7 pitanja, a moguće i rješava zadatak iz radne bilježnice radi provjere razumijevanja. Ispitivanje traje do 10 minuta po učeniku.

- svaka negativna ocjena iz usmenog ispitivanja treba biti ispravljena, po mogućnosti što prije, na redovnoj ili dopunskoj nastavi, ali u istom polugodištu. Prethodna negativna ocjena također se koristi u izračunu zaključne ocjene. Ukoliko učenik ne želi ispraviti negativnu ocjenu, bilješka se piše u opisno praćenje.

- učenike s teškoćama (redoviti program uz prilagodbu sadržaja i individualizirane postupke) ispituje se sukladno njihovim sposobnostima, a po potrebi postavljanjem jednostavnijih pitanja uz potpitanja, dodatno pojašnjavanje i pomoć pomoću slika u udžbeniku/radnoj bilježnici.

|  |  |
| --- | --- |
| Ocjena | Kriterij ocjene |
| odličan (5) | Učenik ispravno tumači i poznaje sve činjenice, razumije gradivo u cijelosti, povezuje pojmove samostalno, s lakoćom identificira problem, objašnjava uzroke i predlaže rješenja, uočava zakonitosti, ima visoke mogućnosti primjene znanja; uspoređuje, raspravlja, procjenjuje. Odgovara na skoro sva pitanja uz vrlo malu pomoć. |
| vrlo dobar (4) | Učenik je usvojio činjenice, razumije gradivo i povezuje pojmove, objašnjava ih i opisuje, ali ne može u potpunosti samostalno donijeti sve zaključke; predviđa, daje primjere, raspravlja. Ne odgovara na sva pitanja, ali na većinu može odg. uz manju pomoć. |
| dobar (3) | Učenik samostalno opisuje ključne pojmove, razumije ih i prepoznaje, ali ne povezuje u potpunosti, potrebna je pomoć učitelja i potpitanja ili slike iz udžbenika; povezuje i uspoređuje sadržaje na jednostavnijoj razini, objašnjava na primjerima. Odgovara na polovicu pitanja. |
| dovoljan (2) | Učenik opisuje ključne pojmove samo uz pomoć nastavnika, znanje je na razini prisjećanja, ali bez razumijevanja i mogućnosti primjene, učenik nije samostalan, nezainteresiran je, spor te treba poticaj; razlikuje i prepoznaje jednostavnije sadržaje, opisuje na poznatim primjerima. Odgovara na manji broj pitanja koja su lagana i zahtijevaju jednostavne odgovore. |
| nedovoljan (1) | Razina učenikovih postignuća ne zadovoljava, učenik sadržaje ne razumije, ne odgovara na većinu pitanja, čak ni uz pomoć, potpitanja, slike iz udžbenika. |

* ***PISANE provjere znanja i vještina***

- planiraju se dvije ili tri pisane provjere znanja u 1. polugodištu i tri pisane provjere znanja u 2. polugodištu, u trajanju od po 40 minuta

- pisana provjera znanja planira se nakon obrađene veće nastavne cjeline, uz prethodnu najavu do mjesec dana ranije, nakon ponavljanja i vježbanja s učenicima, a datumi su unaprijed poznati i objavljeni u e-Dnevniku

- pisane provjere znanja nisu od nakladnika i ne kupuju se, a sadrže uglavnom zadatke objektivnog tipa: zadaci zaokruživanja, upisivanja riječi koje nedostaju, uparivanja pojmova, objašnjavanja pojmova, označavanja dijelova slike, povezivanja organizama u hranidbeni lanac

- svaka negativna ocjena iz pisanog ispitivanja treba biti ispravljena, po mogućnosti što prije nakon ispita znanja, na redovnoj ili dopunskoj nastavi, ali u istom polugodištu. Prethodna negativna ocjena također se koristi u izračunu zaključne ocjene. Ukoliko učenik ne želi ispraviti negativnu ocjenu, bilješka se piše u opisno praćenje.

- u slučaju nepoštivanja pravila za vrijeme pisanja provjere znanja te ukoliko se prepisivanje od drugih učenika, ometanje davanjem odgovora, pričanje i sl. nastavi ponavljati i nakon upozorenja učeniku, učeniku pisana provjera može biti oduzeta ili mu može biti izrečena pedagoška mjera zbog zanemarivanja svojih obaveza i kršenja članaka Pravilnika o izricanju pedagoških mjera. Ispit se oduzima odmah ukoliko je učenik koristio šalabahter ili mobitel za vrijeme pisanja.

- učenik ima pravo pristupiti ispitu na sljedećem satu ukoliko je izostao s nastave

- učenici s teškoćama (redoviti program uz prilagodbu sadržaja i individualizirane postupke) rješavaju pisanu provjeru prilagođenu njihovim sposobnostima, a po potrebi sažetu na najosnovnije pojmove, s manjim brojem jednostavnijih zadataka većinom na zaokruživanje i prethodno uvježbanim na satu ponavljanja ili na dopunskoj nastavi

|  |  |  |  |  |  |
| --- | --- | --- | --- | --- | --- |
|  Ocjena | odličan (5) | vrlo dobar (4) | dobar (3) | dovoljan (2) | nedovoljan (1) |
| Kriterijiocjene | riješenost ispita znanja 91 – 100 % | riješenost ispita znanja 77 – 90 % | riješenost ispita znanja 61 – 76 % | riješenost ispita znanja 50 - 60 %  | riješenost ispita znanja 0 - 49 % |

b) element Prirodoznanstvene kompetencije

* ***izvedbe učenika u nekoj aktivnosti/praktičnom radu***

|  |  |  |  |  |  |
| --- | --- | --- | --- | --- | --- |
| Što se vrednuje | odličan (5) | vrlo dobar (4) | dobar (3) | dovoljan (2) | nedovoljan (1) |
| praktični rad (pokus, izrada modela…) | samostalno izvodi p. rad, opisuje, razumije, zaključuje; surađuje; predaje zadaću na vrijeme u zadanom roku; dokumentira izradu | izvodi p. rad uz manju pomoć i usmjeravanje; treba manju pomoć u opisivanju i razumijevanju; predaje zadaću na vrijeme u zadanom roku; dokumentira izradu, uz manje poteškoće | izvodi p. rad pomoć i usmjeravanje; treba pomoć u opisivanju i razumijevanju; teže dolazi do zaključka; predaje zadaću na vrijeme ili ubrzo nakon zadanog roka; dokumentira izradu, uz manje poteškoće | izvodi p. rad uz dosta pomoći i usmjeravanje; ne zaključuje; treba dosta pomoć u opisivanju i razumijevanju; ne predaje zadaću na vrijeme; ne dokumentira izradu | nisu zadovoljeni kriteriji za ocjenu dovoljan |
| vještine mikroskopiranja | razlikuje dijelove mik. i njihove uloge, opisuje pribor za mikroskopiranje, računa ukupno povećanje mik., samostalno pronalazi sliku i opisuje postupak | razlikuje većinu dijelova mik. i njihove uloge, opisuje većinu pribora za mikroskopiranje; uz manju pomoć; uz pomoć računa ukupno povećanje; uz pomoć pronalazi sliku predmeta | polovično razlikuje dijelove mik. i njihove uloge, polovično opisuje pribor za mikroskopiranje, računa ukupno povećanje mik. uz pomoć, pronalazi sliku predmeta i opisuje postupak uz dosta pomoći | razlikuje neke dijelove mik., prepoznaje pribor za mikroskopiranje djelomično, ne računa ukupno povećanje; nije u mogućnosti u potpunosti samostalno pronaći sliku predmeta | nisu zadovoljeni kriteriji za ocjenu dovoljan |
| izrada prezentacije- PowerPoint, Word… | razumije upute i prema njima samostalno i pravilno izrađuje prezentaciju (gramatički točno, do 10-ak slajdova, s naslovom, tekstom i fotografijama), navodi literaturu (pouzdani izvori), prezentira sadržaje bez poteškoća; predaje na vrijeme u zadanom roku; jedna ili dvije manje greške | uglavnom razumije upute i prema njima samostalno i uglavnom pravilno izrađuje prezentaciju (gramatički točno, do 10-ak slajdova, s naslovom, tekstom i fotografijama), većinom navodi literaturu (pouzdani izvori), prezentira sadržaje uz manje poteškoće; predaje na vrijeme u zadanom roku; tri, četiri greške | polovično razumije upute i prema njima izrađuje prezentaciju polovično (polovično gramatički točno, do 10-ak slajdova, s naslovom, tekstom i po mogućnosti dobrim fotografijama, navodi literaturu barem djelomično (pouzdani izvori), prezentira sadržaje uz pomoć; predaje na vrijeme ili ubrzo nakon zadanog roka; nekoliko grešaka | slabije razumije upute i prema njima izrađuje dovoljno dobru prezentaciju (dovoljno gramatički točno, do 10-ak slajdova, s naslovom, tekstom i lošijim/neprikladnim fotografijama), navodi literaturu (nepouzdani izvori), slabije prezentira sadržaje uz dosta pomoći; ne predaje na vrijeme u zadanom roku; dosta grešaka | nisu zadovoljeni kriteriji za ocjenu dovoljan |
| izrada umne mape  | samostalno izrađuje umnu mapu prema uputama, crta u bilježnicu ili izrađuje u digitalnom alatu (navodi dig. alat); predaje na vrijeme u zadanom roku; svi elementi u mapi su pravilni i točno povezani; jedna ili dvije manje greške | izrađuje umnu mapu uz manju pomoć prema uputama, crta u bilježnicu ili izrađuje u digitalnom alatu (navodi dig. alat); predaje na vrijeme u zadanom roku; većina elemenata u mapi su pravilni i točno povezani; 2-3 manje greške | izrađuje umnu mapu uz prepravke i dodatne upute, crta u bilježnicu ili izrađuje u digitalnom alatu (navodi dig. alat); predaje na vrijeme ili ubrzo nakon zadanog roka; dosta elemenata u mapi su pravilni i točno povezani; nekoliko manjih grešaka | izrađuje umnu mapu uz prepravke i dodatne upute, crta u bilježnicu; predaje nakon zadanog roka; dovoljno elemenata u mapi su pravilni i točno povezani; više grešaka | nisu zadovoljeni kriteriji za ocjenu dovoljan |
| upotreba digitalnih alata | samostalno bira i upotrebljava digitalne alate, razumije, slijedi upute; surađuje; predaje zadaću na vrijeme u zadanom roku; jedna ili dvije manje greške | samostalno bira i upotrebljava digitalne alate, razumije, slijedi upute, treba pomoć i dodatne upute; uglavnom surađuje; predaje zadaću na vrijeme u zadanom roku; dvije, tri greške | upotrebljava digitalne alate, uglavnom razumije uz pomoć, slijedi upute polovično; uglavnom surađuje; predaje zadaću na vrijeme u zadanom roku ili ubrzo nakon zadanog roka; nekoliko manjih grešaka | upotrebljava digitalne alate uz dosta pomoći, slabije razumije, slabije slijedi upute; predaje zadaću nakon zadanog roka; više grešaka | nisu zadovoljeni kriteriji za ocjenu dovoljan |
| upotreba nast. sredstava i pomagala, modela | samostalno koristi nast. sredstava i pomagala, razumije upotrebu, opisuje, pokazuje i razlikuje te imenuje dijelove modela | samostalno koristi nast. sredstava i pomagala uz manju pomoć, uglavnom razumije upotrebu, opisuje, pokazuje i razlikuje te imenuje dijelove modela uz manju pomoć | koristi nast. sredstava i pomagala uz pomoć, slabije razumije upotrebu, opisuje uz pomoć, pokazuje i razlikuje te imenuje dijelove modela uz pomoć | koristi nast. sredstava i pomagala uz dosta pomoći, nesamostalan, slabo razumije upotrebu, pokazuje i razlikuje te imenuje manju količinu dijelova modela uz dosta pomoći | nisu zadovoljeni kriteriji za ocjenu dovoljan |
| izrada plakata, postera | slijedi upute, samostalno izrađuje plakat na hameru ili u digitalnom alatu; surađuje; predaje na vrijeme u zadanom roku; jedna/dvije manje greške | slijedi upute uz manju pomoć, uglavnom samostalno izrađuje plakat na hameru ili u digitalnom alatu; surađuje; predaje na vrijeme u zadanom roku; dvije/tri greške | slijedi upute djelomično, izrađuje plakat na hameru ili u digitalnom alatu uz pomoć i dodatne upute; surađuje; predaje na vrijeme u zadanom roku ili ubrzo nakon zadanog roka; nekoliko grešaka | slabo slijedi upute, izrađuje plakat na hameru ili u digitalnom alatu uz puno pomoći i grešaka; predaje nakon zadanog roka; dosta grešaka | nisu zadovoljeni kriteriji za ocjenu dovoljan |
| istraživački rad | slijedi upute, provodi ist. rad; predaje na vrijeme u zadanom roku; surađuje; odabire primjerene metode rada, snalazi se, samostalan je, opisuje rezultate i uspoređuje ih, donosi zaključke; razumije, procjenjuje, komentira; greška, dvije | uglavnom slijedi upute, provodi ist. rad uz manju pomoć; predaje na vrijeme u zadanom roku; surađuje; odabire primjerene metode rada uz pomoć, snalazi se, samostalan je, opisuje rezultate i uspoređuje ih uz koju grešku, donosi zaključke; razumije, procjenjuje, komentira, treba manju pomoć; nekoliko manjih grešala | polovično slijedi upute, provodi ist. rad uz pomoć; predaje na vrijeme u zadanom roku ili ubrzo nakon zadanog roka; djelomično odabire primjerene metode rada, snalazi se uz pomoć, djelomično opisuje rezultate i uspoređuje ih, slabije donosi zaključke i razumije, komentira – uz pomoć; nekoliko grešaka | djelomično slijedi upute, provodi ist. rad, ali s dosta grešaka i uz prepravke i pomoć; predaje nakon zadanog roka; treba pomoć za primjerene metode rada, slabije se snalazi, nije samostalan, teže opisuje rezultate, donosi zaključke uz puno pomoći ili ne donosi; slabije razumije; dosta grešaka | nisu zadovoljeni kriteriji za ocjenu dovoljan |
| rješavanje problemskih zadataka | slijedi upute; samostalno rješava probl. zadatak, razumije, objašnjava, zaključuje i povezuje sadržaje; uz manju pomoć | slijedi upute; rješava probl. zadatak, razumije, objašnjava, zaključuje i povezuje sadržaje uz pomoć | djelomično slijedi upute; rješava probl. zadatak uz greške i pomoć, slabije razumije, objašnjava, zaključuje uz pomoć slabije povezuje sadržaje; uz dosta pomoći | slijedi upute djelomično uz dodatnu pomoć; rješava probl. zadatak djelomično, slabije razumije, ne objašnjava, ne zaključuje i slabije povezuje sadržaje; uz dosta pomoći | nisu zadovoljeni kriteriji za ocjenu dovoljan |
| odnos prema radu, radne navike | pokazuje pozitivan odnos prema radu, radne navike su razvijene, redovito uči kod kuće, uči s razumijevanjem, samostalan je, zainteresiran, na satu pažljivo prati, ne ometa nastavu i nije zaokupljen ometajućim aktivnostima, poštuje pravila kućnog reda i Pravilnika | većinom pokazuje pozitivan odnos prema radu, radne navike su uglavnom razvijene, redovito uči kod kuće, uglavnom uči s razumijevanjem, većinom je samostalan, zainteresiran, na satu pažljivo prati, uglavnom ne ometa nastavu i nije zaokupljen ometajućim aktivnostima, poštuje pravila kućnog reda i Pravilnika | polovično pokazuje pozitivan odnos prema radu, radne navike su razvijene polovično, neredovito uči kod kuće, uči sa slabijim razumijevanjem, slabije je samostalan, polovično zainteresiran, na satu povremeno pažljivo prati, ponekad ometa nastavu i zaokupljen je ometajućim aktivnostima, polovično poštuje pravila kućnog reda i Pravilnika | pokazuje dosta negativan odnos prema radu, radne navike su slabije razvijene, uči kod kuće na poticaj i prije ispravljanja negativne ocjene, uči sa slabim razumijevanjem, nije samostalan, slabo zainteresiran, na satu nije pažljiv, ometa nastavu/zaokupljen ometajućim aktivnostima dosta često, slabo poštuje pravila kućnog reda i Pravilnika | negativan odnos prema radu, nerazvijene radne navike, učenik ne uči, nezainteresiran, nepažljiv na satu; ima tri bilješke o ometanju nastave ili više; zaokupljen ometajućim aktivnostima; ne poštuje pravila kućnog reda i Pravilnika |
| aktivno sudjelovanje u radu | redovito aktivno sudjeluje u radu, javlja se za odgovaranje na pitanja ili za izvedbu aktivnosti potrebne za usvajanje ishoda | često aktivno sudjeluje u radu, često se javlja za odgovaranje na pitanja ili za izvedbu aktivnosti potrebne za usvajanje ishoda | povremeno aktivno sudjeluje u radu, slabije se javlja za odgovaranje na pitanja ili za izvedbu aktivnosti potrebne za usvajanje ishoda | slabo aktivno sudjeluje u radu, treba poticaj, ne javlja se za odgovaranje na pitanja ili za izvedbu aktivnosti potrebne za usvajanje ishoda, na prozivanje najčešće nije u mogućnosti odgovoriti na pitanje | ne sudjeluje aktivno u radu, ne javlja se za odgovaranje na pitanja ili za izvedbu aktivnosti potrebne za usvajanje ishoda  |
| izvršavanje obaveza - pisanje zadaća, nošenje udžbenika i r. bilježnice, tableta | redovito rješava r. bilježnicu, izvršava zadaću, nosi potreban pribor za nastavu na svaki sat | često rješava r. bilježnicu, uglavnom izvršava zadaću, nosi potreban pribor za nastavu na svaki sat | rješava r. bilježnicu polovično, izvršava zadaću povremeno, ne nosi potreban pribor za nastavu na svaki sat, povremeno zaboravi | rješava r. bilježnicu na poticaj i dosta rijetko, ne izvršava svaku zadaću, često ne nosi potreban pribor za nastavu na svaki sat | nisu zadovoljeni kriteriji za ocjenu dovoljan |
| sudjelovanje u projektu, natjecanju… | aktivno sudjeluje u projektu, doprinosi, izvršava obaveze; sudjeluje u školskom, županijskom natjecanju | dosta aktivno sudjeluje u projektu, često doprinosi, uglavnom izvršava obaveze | polovično sudjeluje u projektu, slabije doprinosi, djelomično izvršava obaveze | slabije sudjeluje u projektu, slabo doprinosi, rijetko izvršava obaveze | nisu zadovoljeni kriteriji za ocjenu dovoljan |

c) ***OPISNO praćenje učenika***

- uz svaki upis ocjene učeniku, upisuje se bilješka sa sadržajem ispitivanja (nast. jedinica, cjelina, tema, pitanje) i razinom usvojenosti te mišljenjem o napredovanju učenika u odnosu na neko prethodno razdoblje ili njegovim mogućnostima, sposobnostima, odnosu prema radu, razvijenosti radnih navika, samostalnosti, interesu, trudu, marljivosti, aktivnosti, mogućem zanemarivanju svojih učeničkih obaveza

- uz svaki upis ocjene iz ispita znanja upisuje se redni broj ispita znanja te stečeni broj bodova ili postotak

*\*\*\*Izrađeno sukladno Odluci o donošenju kurikuluma za nastavni predmet Prirode za osnovne škole u RH, prema Metodičkom priručniku predmeta Priroda te sukladno Pravilniku o načinima, postupcima i elementima vrednovanja učenika u OŠ i SŠ.*